Jim Campbell
jwcampbell@gmail.com 2013
Hashem Nasarat
hashem@riseup.net 2014
Ekaterina Gerasimova
kittykat3756@gmail.com 2014
Opret SSH-nøgler for at logge ind på andre computere.
scootergrisen
2020
Ask Hjorth Larsen
asklarsen@gmail.com 2022

# Opret en ny SSH-nøgle

En SSH-nøgle hjælper dig med at oprette en sikker forbindelse mellem computere. Oprettelse af en SSH-nøgle opretter både en offentlig og en privat nøgle. Sådan oprettes en ny nøgle:

Tryk på knappen + i øverste venstre hjørne af vinduet.

Vælg SSH-nøgle i listen.

Indtast en beskrivelse til nøglen. Nøglebeskrivelsen hjælper dig med at identificere nøglen senere. Du kan f.eks. indtaste dagens dato, noget om hvordan nøglen skal bruges eller navnet på serveren hvorpå du vil installere nøglen. Beskrivelsesfeltet er valgfrit, og det er helt op til dig, hvordan du vil beskrive nøglen.

Du kan også ændre standardindstillinger for krypteringstype eller nøglestyrke.

Nu kan du vælge mellem blot at oprette din nøgle eller både oprette din nøgle og installere den på en fjerncomputer, hvilket tillader login uden brug af adgangskode.

# Opret din nøgle og konfigurér ikke fjernlogin

Du kan oprette SSH-nøglen og vælge at konfigurere den senere.

Tryk på knappen Opret kun nøgle.

Skriv en adgangskode til din SSH-nøgle og tryk på OK.

Skriv adgangskoden igen og tryk på OK, når du er færdig.

SSH-nøglen vises nu i nøgleringen OpenSSH-nøgler.

Når du prøver at bruge din SSH-nøgle, beder operativsystemet om adgangskoden, der blev brugt under oprettelsen. Dette sikrer, at hvis nogen får adgang til din SSH-nøgle, kan de ikke bruge den uden adgangskoden.

# Opret din nøgle og installér den på en fjerncomputer

En af de mest nyttige ting ved at have en SSH-nøgle er, at du kan installere den offentlige nøgle på en fjerncomputer. Når dette gøres, kan du logge ind på fjerncomputeren med SSH uden at skulle indtaste din adgangskode hver gang.

Tryk på knappen Opret og konfigurér og følg instruktionerne ovenfor ved indtastning af en adgangskode.

I dialogvinduet som åbnes, indtastes den Serveradresse, som du normalt bruger til at logge ind på fjerncomputeren via SSH.

Sørg for, at det Brugernavn du bruger på fjerncomputeren, er korrekt, og tryk på Konfigurér.

Programmet vil nu forsøge at oprette forbindelse til den angivne Serveradresse med det indtastede Brugernavn. Hvis der er problemer med at tilgå fjerncomputeren, vises et pop op-vindue, som forklarer problemet, og du kan prøve igen. Sørg for, at du har en netværksforbindelse, og at fjerncomputeren er tændt og kan tilgås.

Hvis forbindelsen til fjerncomputeren etableres, vises en dialogboks, som spørger dig om den Adgangskode, du bruger til at logge ind på fjerncomputeren. Indtast din adgangskode og tryk så på OK.

Den offentlige del af den valgte SSH-nøgle installeres nu på den eksterne computer og konfigureres til at tillade SSH-login uden brug af adgangskode. Du bør nu være i stand til at logge ind på fjerncomputeren via SSH uden en adgangskode.

Hvis godkendelse med SSH-nøgle mislykkedes, og du ikke kan bruge godkendelse med adgangskode, så kontakt tjenestens administrator for yderligere hjælp.