Aruna Sankaranarayanan
aruna.evam@gmail.com 2013
A több felhasználói azonosító megkönnyíti egyetlen kulcs használatát a különböző emberekkel való kommunikációra.
Anca Tibor Attila
anca dot tibor at posteo dot de 2014.
Kelemen Gábor
kelemeng at ubuntu dot com 2014, 2016.
Meskó Balázs
mesko dot balazs at fsf dot hu 2021.
Úr Balázs
ur.balazs at fsf dot hu 2019, 2021.

# További felhasználói azonosító hozzáadása egy kulcshoz

Egy kulcs több felhasználói azonosítót tartalmazhat. Ez különösen akkor előnyös, ha több emberrel folytatott kommunikáció esetén egyikük nem ismeri fel a felhasználói azonosítóban megadott e-mail címet. Megeshet, hogy ez a személy nem fogja importálni a számára ismeretlen információt tartalmazó nyilvános kulcsot. Ha ilyen esetekben nem szeretne egy új kulcsot a megfelelő felhasználói azonosítóval létrehozni, akkor a már meglévő kulcshoz további felhasználói azonosítókat is hozzáadhat.

# További felhasználói azonosító hozzáadásához:

Válassza ki a bal oldali sávban a GnuPG kulcsok kulcstartót.

A GnuPG kulcsok listájából válassza ki a kívánt Személyes PGP-kulcsot.

Kattintson a jobb egérgombbal a kulcsra, majd válassza ki a Tulajdonságok Nevek és aláírások lapot.

Új felhasználói azonosító hozzáadásához kattintson a Név hozzáadása gombra.

A megjelenő ablakban töltse ki az új felhasználói azonosítóhoz szükséges Teljes név, E-mail cím és Kulcs megjegyzés mezőket.

A befejezéshez adja meg a helyes jelszót, majd kattintson az OK gombra.

Az új felhasználói azonosító ezt követően a Nevek és aláírások lapon jelenik meg.

Ha a kulcsát előzőleg közzétette egy kulcskiszolgálón, akkor szinkronizálja a kulcsot az új felhasználói azonosítók hozzáadása után a kulcs távoli másolatának frissítéséhez.