Aruna Sankaranarayanan
aruna.evam@gmail.com 2013
Το να έχετε πολλά αναγνωριστικά χρήστη σας βοηθά να χρησιμοποιείτε το ίδιο κλειδί για να επικοινωνείτε με διαφορετικά άτομα.
Ελληνική μεταφραστική ομάδα του GNOME
team@gnome.gr 2014
Δημήτρης Σπίγγος
dmtrs32@gmail.com 2014, 2015

# Προσθέστε πρόσθετα αναγνωριστικά χρήστη σε ένα κλειδί

Ένα κλειδί μπορεί να έχει πολλά αναγνωριστικά χρήστη. Αυτό βοηθά όταν θέλετε να χρησιμοποιήσετε το ίδιο κλειδί, ενώ επικοινωνείτε με πολλά άτομα και ένα από αυτά δεν αναγνωρίζει, ας πούμε, τη διεύθυνση αλληλογραφίας του αναγνωριστικού σας ως χρήστη. Αυτό το άτομο μπορεί να μη θέλει να εισάγει το δημόσιο κλειδί σας, αφού περιέχει πληροφορίες που δεν ξέρουν. Σε τέτοια σενάρια, αν δεν θέλετε να δημιουργήσετε ένα νέο κλειδί με ένα διαφορετικό αναγνωριστικό χρήστη, μπορείτε να επισυνάψετε ένα νέο αναγνωριστικό χρήστη στο υπάρχον κλειδί σας.

# Για να προσθέσετε ένα πρόσθετο αναγνωριστικό χρήστη:

Επιλέξτε την κλειδοθήκη Κλειδιά GnuPG από το αριστερό πλευρικό παράθυρο.

Από τον κατάλογο, επιλέξτε το Προσωπικό κλειδί PGP της επιλογής σας.

Κάντε δεξί κλικ το κλειδί και επιλέξτε Ιδιότητες Ονόματα και υπογραφές.

Πατήστε το πλήκτρο Προσθήκη ονόματος για να προσθέσετε ένα νέο αναγνωριστικό χρήστη.

Στον νέο διάλογο, συμπληρώστε τις λεπτομέρειες όπως Πλήρες όνομα, Διεύθυνση αλληλογραφίας και Σχόλιο κλειδιού για το νέο αναγνωριστικό χρήστη.

Εισάγετε το σωστό συνθηματικό και πατήστε Εντάξει για να ολοκληρώσετε.

Το νέο αναγνωριστικό χρήστη θα καταχωριστεί τώρα στο παράθυρο Ονόματα και υπογραφές.

Αν το κλειδί σας έχει δημοσιευτεί σε ένα διακομιστή κλειδιών, συγχρονίστε τον μετά την προσθήκη νέων αναγνωριστικών χρήστη για να ενημερώσετε το απομακρυσμένο αντίγραφο του κλειδιού.