Aruna Sankaranarayanan
aruna.evam@gmail.com 2013
Meglévő kulcsai beazonosítását megkönnyítheti mások számára egy azonosító fénykép hozzáadásával.
Anca Tibor Attila
anca dot tibor at posteo dot de 2014.
Kelemen Gábor
kelemeng at ubuntu dot com 2014, 2016.
Meskó Balázs
mesko dot balazs at fsf dot hu 2021.
Úr Balázs
ur.balazs at fsf dot hu 2019, 2021.

# Fénykép csatolása a kulcsához

PGP-kulcsaihoz azonosító fényképeket is hozzáadhat, így bárki egyszerűen ellenőrizheti a kulcs tulajdonosát. Bár egy fényképpel ellátott kulcs valamelyest növeli a biztonságot a fénykép nélküli kulcsokhoz viszonyítva, a fénykép ellenőrzése nem egyenértékű a kulcs ujjlenyomatának ellenőrzésével, hiszen mindenki, akinek van Önről egy fényképe, könnyedén beillesztheti ezt egy kulcsba, míg egy kulcs ujjlenyomatát nem lehet utánozni.

A GPG korlátozásaitól eltérően a feltöltendő fotónak nem kell JPEG formátumúnak lennie. A Jelszavak és kulcsok alkalmazás lehetővé teszi a png, jpg és számos más formátumú kép használatát.

# Azonosító fénykép PGP-kulcshoz csatolásához:

Válassza ki a GnuPG kulcsok bejegyzést a bal oldali sávból.

Válassza ki a PGP-kulcsot.

Kattintson a jobb egérgombbal a kulcsra, majd válassza a Tulajdonságok Tulajdonos lapot.

Nyomja meg a bal oldalon lévő + gombot egy fénykép hozzáadásához.

Válasszon ki egy fényképet a számítógépről.

A befejezéshez kattintson a Bezárás gombra.

Ajánlatos a kis méretű fényképek választása, például 120x150 képpont méretűeké. Mivel az azonosító fénykép a kulcs része, egy nagy méretű fénykép növeli a kulcs méretét és minden, a kulcsot használó folyamatot lelassít. Jóváhagyás kérése után a Jelszavak és kulcsok alkalmazás megfelelően átméretezi a nagy méretű fényképeket.