Jim Campbell
jwcampbell@gmail.com 2013
Aruna Sankaranarayanan
aruna.evam@gmail.com 2013
Hashem Nasarat
hashem@riseup.net 2014
Opret og brug GnuPG-nøgler til at kryptere og underskrive e-mails.
scootergrisen
2020
Ask Hjorth Larsen
asklarsen@gmail.com 2022

# Opret PGP-nøgler

Opret en ny PGP-nøgle:

Tryk på knappen + i øverste venstre hjørne af vinduet.

Vælg GPG-nøgle i listen.

Indtast dit fulde navn i feltet Fulde navn.

Det er valgfrit, om du vil tilføje din e-mailadresse og en kommentar for at beskrive nøglen.

Tryk på Opret.

I adgangskodedialogen indtastes en adgangskode til nøglen. Skriv adgangskoden igen for at bekræfte dit valg.

Tryk på OK, når du er færdig.

Det tager noget tid for Adgangskoder og nøgler at generere din nøgle. Mens din nøgle oprettes, kan du flytte din mus rundt, trykke på nogle taster på dit tastatur eller browse på webbet. Det hjælper Adgangskoder og nøgler med at oprette en nøgle med ægte tilfældighed. Nøglen vises under GnuPG-nøgler.

Detaljerne Fulde navn, E-mailadresse og Kommentar af en GnuPG-nøgle kaldes nøglens bruger-ID.

# Avancerede indstillinger for PGP-nøgle

Under Avancerede nøgleindstillinger kan du vælge krypteringstype, nøglestyrke samt nøglens udløbsdato.

## Krypteringstype

Afhængigt af dine behov kan du oprette nøgler, som kun kan bruges til at underskrive, eller som kan bruges både til kryptering og underskrivning. RSA- og DSA-Elgamal-algoritmer genererer nøgler, som er lige sikre.

## Nøglestyrke

Nøglestyrken angives ved størrelsen på nøglen målt i bit. Det er svært og mere tidskrævende at bryde en stærk nøgle, men stærke nøgler gør krypterings- og underskrivningsprocessen langsommere. Du bør vælge din nøglestyrke i Adgangskoder og nøgler afhængigt af hvor længe, du vil bruge nøglen. En lille nøgle er tilstrækkelig til kortvarig brug, mens en stor nøgle er bedre egnet til langvarig brug.

## Udløbsdato

Når en nøgle er udløbet, vil visse handlinger ikke længere virke. I Adgangskoder og nøgler kan du enten sætte din nøgle til Udløber aldrig eller vælge en udløbsdato til den.

Det anbefales, at du angiver en udløbsdato i tilfælde af, at du mister adgang til nøglen. Selv hvis din nøgle udløber, kan du udskyde udløbsdatoen.