Aruna Sankaranarayanan
aruna.evam@gmail.com 2013
Hvis du stoler på en nøgle, så kan du underskrive den.
scootergrisen
2020
Ask Hjorth Larsen
asklarsen@gmail.com 2022

# Underskriv nøgler

For at vise at du har tillid til og står inde for ægtheden af nogens nøgle, kan du underskrive den. En persons nøgle skal først underskrives efter, du sammenligner bruger-ID'et på nøglen med et gyldigt bevis på deres identitet såsom et pas, kørekort eller lignende. Hvis de to ID'er matcher, siges det, at der er tillid til nøglen.

# Underskriv en nøgle:

Importér den eksterne nøgle eller den nøglefil, som indeholder nøglen, som skal underskrives, i Adgangskoder og nøgler.

I listen over GnuPG-nøgler vælges den importerede nøgle.

Højreklik på nøglen og tryk på Egenskaber Tillid.

Tryk på knappen Underskriv denne nøgle.

Afhængigt af hvor grundigt du har tjekket nøglen, vælges en af Overhovedet ikke, En smule eller Meget grundigt.

Beslut, om du vil tilbagekalde din underskrift på et senere tidspunkt, eller om du vil gøre din underskrift offentlig, ved at afkrydse de angivne afkrydsningsbokse.

Når du ejer mere end én PGP-nøgle, så vælg den nøgle, du vil underskrive med, i listen ved siden af Underskriver.

Tryk på knappen Underskriv, når du er færdig.

# Kan jeg underskrive mine egne nøgler?

Når du opretter en ny GnuPG-nøgle, underskrives den automatisk af dig. Nye undernøgler, som oprettes med en GnuPG-nøgle, underskrives også automatisk.