Aruna
aruna.evam@gmail.com 2013
Udgiv dine offentlige nøgler på nøgleservere eller eksportér og send dem med mail til dine venner.
scootergrisen
2020
Ask Hjorth Larsen
asklarsen@gmail.com 2022

# Del dine offentlige nøgler

Hvis du vil have folk til at sende dig krypteret kommunikation, skal du dele din GnuPG-nøgle med dem. Del din nøgle med nogle få udvalgte personer ved at eksportere den og maile den resulterende nøglefil til dem. Giv alle tilladelse til at hente og bruge din offentlige nøgle ved at udgive den på en nøgleserver.

# Hvordan udgiver jeg min nøgle på en nøgleserver?

Vælg GnuPG-nøgler i det venstre sidepanel.

I listen vælges den Personlige PGP-nøgle, du vil udgive.

Tryk på menuknappen ☰ i titellinjen.

Vælg Synkronisér og offentliggør nøgler ….

Tryk på knappen Nøgleservere for at se listen over nøgleservere, hvorpå du kan udgive din offentlige nøgle.

Udgiv din nøgle på en nøgleserver ved at vælge nøgleserveren i menuen Udgiv nøgler til.

Luk vinduet Indstillinger for at vende tilbage til den forrige dialog.

Tryk på Synkronisér, når du er færdig.

Du skal have forbindelse til internettet, mens dine nøgler udgives.

# Hvad er en nøgleserver?

Nøgleservere er computere, som opbevarer kopier af offentlige krypteringsnøgler, som er indsendt til dem, og deler disse kopier med andre nøgleservere gennem internettet.